CELEX: 62005TJ0042
Language: hu
Date: 2008-09-10
Title: Az Elsőfokú Bíróság (ötödik tanács) 2008. szeptember 10-i ítélete.#Rhiannon Williams kontra az Európai Közösségek Bizottsága.#Dokumentumokhoz való hozzáférés - 1049/2001/EK rendelet - A genetikailag módosított szervezetekre vonatkozó 2001/18/EK irányelv elfogadásához kapcsolódó előkészítő dokumentumok - A hozzáférés részleges megtagadása - A kereskedelmi érdekek védelméhez, a nemzetközi kapcsolatok védelméhez, valamint a döntéshozatali eljárás védelméhez kapcsolódó kivételek - Indokolási kötelezettség.#T-42/05. sz. ügy.

Az Elsőfokú Bíróság (ötödik tanács) 2008. szeptember 10‑i ítélete – Williams kontra Bizottság
      (T‑42/05. sz. ügy)
      „Dokumentumokhoz való hozzáférés – 1049/2001/EK rendelet – A genetikailag módosított szervezetekre vonatkozó 2001/18/EK irányelv elfogadásához kapcsolódó előkészítő dokumentumok – A hozzáférés részleges megtagadása – A kereskedelmi érdekek védelméhez, a nemzetközi kapcsolatok védelméhez, valamint a döntéshozatali eljárás védelméhez kapcsolódó
         kivételek – Indokolási kötelezettség”
      
      1.                     Európai Közösségek – Intézmények – A dokumentumokhoz való nyilvános hozzáférés joga – 1049/2001 rendelet (1049/2001 európai
            parlamenti és tanácsi rendelet) (vö. 67–69. pont)
      2.                     Európai Közösségek – Intézmények – A dokumentumokhoz való nyilvános hozzáférés joga – 1049/2001 rendelet (EK 253. cikk; 1049/2001
            európai parlamenti és tanácsi rendelet) (vö. 71–83., 85–97. pont)
      3.                     Megsemmisítés iránti kereset – Az eljáráshoz fűződő érdek (EK 230. cikk) (vö. 114–116. pont)
      4.                     Európai Közösségek – Intézmények – A dokumentumokhoz való nyilvános hozzáférés joga – 1049/2001 rendelet (1049/2001 európai
            parlamenti és tanácsi rendelet, 4. cikk, (1) bekezdés, a) pont) és (3) bekezdés, 2. albekezdés) (vö. 124–126. pont)
      Tárgy
      
         
               A Bizottság 2004. november 19‑i azon határozatának megsemmisítése, amely részben megtagadta a felperes számára a hozzáférést
                  egyes, a genetikailag módosított szervezetekre vonatkozó jogszabályok előkészítő munkálataival kapcsolatos dokumentumokhoz.
               
            Rendelkező rész
      1)         A 2004. november 19‑i, R. Williams számára egyes, a genetikailag módosított szervezetekre vonatkozó jogszabályok előkészítő
         munkálataival kapcsolatos dokumentumokhoz való hozzáférést megtagadó bizottsági határozat jogszerűségéről nem szükséges határozni
         abban a részében, amelyben az a 2001. március 12‑i 2001/18/EK európai parlamenti és tanácsi irányelv elfogadásához kapcsolódó,
         és a Bizottság kereskedelmi főigazgatóságától származó előkészítő dokumentumokhoz való hozzáférést tagadta meg hallgatólagosan.
      
      2)         Az Elsőfokú Bíróság megsemmisíti a 2004. november 19‑i bizottsági határozatot abban a részében, amelyben az a 2001/18 irányelv
         elfogadásához kapcsolódó, és a Bizottság kereskedelmi főigazgatóságától eltérő szervtől származó előkészítő dokumentumokhoz
         való hozzáférést tagadta meg hallgatólagosan.
      
      3)         Az Elsőfokú Bíróság a keresetet az ezt meghaladó részében elutasítja.
      4)         A Bizottság maga viseli a saját költségeit, valamint az R. Williams részéről felmerült költségek felét.